Document ID: 31987R1181

KOMISSION ASETUS (ETY) N:o 1181/87,
annettu 29 päivänä huhtikuuta 1987,
maataloustuotteiden vakuusjärjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 2220/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1579/86(), ja erityisesti sen 7 artiklan 5 kohdan, sen 8 artiklan 4 kohdan, sen 12 artiklan 2 kohdan, sen 15 artiklan 3 ja 5 kohdan ja sen 16 artiklan 6 kohdan ja maataloustuotteiden yhteisestä markkinajärjestelystä annettujen muiden asetusten vastaavat säännökset, sekä muiden yhteistä markkinajärjestelyä koskevien asetusten säännökset, joissa säädetään vakuudesta, niiden soveltamiseksi käytännössä,
ottaa huomioon ananassäilykkeiden tuotantotukijärjestelmän luomisesta 14 päivänä maaliskuuta 1977 annetun neuvoston asetuksen (ETY) N:o 525/77(), sellaisena kuin se on viimeksi muutettuna asetuksella (ETY) N:o 1699/85(), ja erityisesti sen 8 artiklan,
ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(), sellaisena kuin se on viimeksi muutettuna asetuksella (ETY) N:o 1338/86(), ja erityisesti sen 3 artiklan,
ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81(), sellaisena kuin se on viimeksi muutettuna asetuksella (ETY) N:o 3128/86(), ja erityisesti sen 5 artiklan 3 kohdan,
ottaa huomioon herneitä ja härkäpapuja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) 1431/82(), sellaisena kuin se on viimeksi muutettuna asetuksella (ETY) N:o 3127/86(), ja erityisesti sen 3 artiklan 5 kohdan,
ottaa huomioon maatalousalan valuutan tasausmaksuista 11 päivänä kesäkuuta 1985 annetun neuvoston asetuksen (ETY) N:o 1677/85(), sellaisena kuin se on viimeksi muutettuna asetuksella (ETY) N:o 90/87(), ja erityisesti sen 12 artiklan,
sekä katsoo, että
komission asetuksessa (ETY) N:o 2220/85() säädetään, että osa vakuudesta menetetään laiminlyödyn velvoitteen merkityksen mukaan,
alempiasteisen velvoitteen laiminlyöminen on merkitykseltään rinnastettavissa viivästyneeseen todisteen esittämiseen ensisijaisten vaatimusten noudattamisesta; seurausten olisi siten oltava samat näissä kahdessa tapauksessa; olisi muutettava vastaavasti asetus (ETY) N:o 2220/85,
epäselvyyden välttämiseksi kussakin yhteydessä olisi tarkoin määritettävä, onko otettava huomioon mahdollinen ylivoimainen este,
ottaen huomioon saatu kokemus, on syytä tehdä muutoksia asetuksen (ETY) N:o 2220/85 selventämiseksi ja tarkistettava tiettyjen yksityiskohtaisten sääntöjen soveltamisalaa; samalla olisi korjattava hollanninkielisessä tekstissä esiintyvä virhe, ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2220/85 seuraavasti:
1) Korvataan artikla 19 seuraavasti:
a) Korvataan hollanninkielisen toisinnon 1 kohdassa sana "waarborg" sanalla "zekerheid".
b) Korvataan 2 kohta seuraavasti:
"2. Kun ennakkomäärän saamista koskevan oikeuden todistamiselle asetettu määräaika ylitetään ilman, että oikeudesta on esitetty todiste, toimivaltaisen viranomaisen on välittömästi sovellettava 29 artiklassa säädettyä menettelyä.
Määräaikaa voidaan pidentää ylivoimaisen esteen sattuessa.
Jos yhteisön lainsäädännössä niin säädetään, tämä todiste voidaan kuitenkin esittää vielä tämän määräpäivän jälkeen vakuuden osittaista palauttamista vastaan."
2) Lisätään 20 artiklaan 6 kohta seuraavasti:
"6. Tässä osastossa tarkoitetaan "vakuutetun määrän kyseisellä osalla" vakuutetun määrän osaa, jota vastaavaa määrää koskevaa vaatimusta ei ole noudatettu."
3) Korvataan 22 artiklan 1 ja 2 kohta seuraavasti:
"1. Vakuus menetetään kokonaan sen määrän osalta, jota vastaavaa ensisijaista vaatimusta ei ole noudatettu, jollei noudattaminen ole ylivoimaisen esteen vuoksi mahdotonta.
2. Ensisijainen vaatimus katsotaan laiminlyödyksi, jos sitä koskevaa todistetta ei ole esitetty sen esittämiselle asetetussa määräajassa, jollei tämän todisteen esittäminen määräajassa ole ylivoimaisen esteen vuoksi mahdotonta. Jäljempänä 29 artiklassa säädettyä menettelyä menetettävän määrän perimiseksi on noudatettava välittömästi."
4) Lisätään 22 artiklan 4 kohtaan seuraava:
"... jollei tämän todisteen esittäminen määräajassa ole ylivoimaisen esteen vuoksi mahdotonta."
5) Korvataan 24 artiklan 1 kohta seuraavasti:
"1. Yhden tai useamman alempiasteisen vaatimuksen laiminlyömisen vuoksi 15 prosenttia vakuutetun määrän kyseisestä osasta menetetään, jollei noudattaminen ole ylivoimaisen esteen vuoksi mahdotonta."
6) Korvataan 25 artikla seuraavasti:
"25 artikla
Jos esitetään todiste kaikkien ensisijaisten vaatimusten noudattamisesta, mutta jos samalla toissijaista ja alempiasteista vaatimusta ei ole noudatettu, 23 ja 24 artiklaa sovelletaan ja menetetty kokonaismäärä on samansuuruinen kuin 23 artiklaa soveltamalla saatu määrä, korotettuna 15 prosentilla vakuutetun määrän kyseisestä osasta."
7) Lisätään 26 artiklan jälkeen osasto seuraavasti:
"VI OSASTO
Yleisiä säännöksiä"
8) Poistetaan 28 artiklan jäljessä mainittu osasto seuraavasti:
"VI OSASTO
Yleisiä säännöksiä"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklan 6 alakohdan säännöksiä sovelletaan ainoastaan tämän asetuksen voimaantulon jälkeen annettuihin vakuuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 1987.

Labels: 11
6